Lesotho

Lesotho es ö kleen Land em Süde va Afrika. 2.135.000 Lüüh lääve do (2015).

D Hauptstadt va Lesotho heeschd Maseru.

 Övver d Jäjend 
Lesotho had kenn Köst an ö Meer un och kenne See. Beij dat Land sprechd mo van ö Benneland, watt bedüüh, dat dat Land mä va Land ömjävve es. Dr janze Handel met Lesotho moss met Vluchzeuch dörch d Loot övv övver Land aavloufe. 

Kikkd mo sich ön Landkaat va Lesotho a, so sitt mo jätt Onjewöngeliches: Öt es janz va Südafrika ömjävve un had kenn Jrenze zo anger Länder. Mo sprechd dobeij van ön „Enklave“. Sun Länder komme selde vöör, ävver Lesotho jehüd dozo. Dat bedüüd dat Lesethos Vorhältnis zu Südafrika vöör beede Länder ön jruuße Roll spelld.

Lesotho had völl Berch un es sujar ee van d Länger op d Ääd met d meetzde Berch. Lesotho litt winnichstens 1.400 m övver dr Meeresspeijel. D Lüüh reise dohen, öm em Wengkter do Ski z vaahre. Dö völl Berch ä Lesotho bedüühe ävver och, da töt völl rähnd. Lesotho brudd önö Deel va si Wasser dozo, öm Strom z maache, dä dann no Südafrika vorkoovd weed.

 Jätt va vreuer 
Em Joohr 1818 wood Lesotho ö sälvständich Land, dat damols aver noch “Basutoland” jenannd wood. Önö Mann, dä dr Naam Moshoeshoe droch, braad völl Jruppe va Mensche zösamme. Hä belde ö neu Land un maade sich zm Könnig. Dat neu Land wood va anger Länder aajejreffe, un Moshoeshoe vroode em Joohr 1868 Queen Victoria va Ängland vöör Hölp. D Ängländer maade dat, joove ävver vöör, dat Lesotho Deel van öt änglische Reich wood.

Am 4. Oktober 1966 wood Lesotho onaavhängich. Hüü z dachs es öt ö Metjlett van dr Commonwealth. King Letsie es dr Könnig va Lesotho.

Saachjrupp:Staat